CELEX: 32022R0626
Language: da
Date: 2022-04-13 00:00:00
Title: Rådets forordning (EU) 2022/626 af 13. april 2022 om ændring af forordning (EU) 2022/263 om restriktive foranstaltninger som reaktion på anerkendelsen af de ikkeregeringskontrollerede områder i Donetsk og Luhansk i Ukraine og ordren til at sende russiske væbnede styrker ind i disse områder

13.4.2022   
               
               
                  DA
               
               
                  Den Europæiske Unions Tidende
               
               
                  L 116/3
               
            
         RÅDETS FORORDNING (EU) 2022/626
         af 13. april 2022
         om ændring af forordning (EU) 2022/263 om restriktive foranstaltninger som reaktion på anerkendelsen af de ikkeregeringskontrollerede områder i Donetsk og Luhansk i Ukraine og ordren til at sende russiske væbnede styrker ind i disse områder
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 215,
         under henvisning til Rådets afgørelse (FUSP) 2022/628 af 13. april 2022 om ændring af afgørelse (FUSP) 2022/266 om restriktive foranstaltninger som reaktion på anerkendelsen af de ikkeregeringskontrollerede områder i Donetsk oblast og Luhansk oblast i Ukraine og ordren til at sende russiske væbnede styrker ind i disse områder (1),
         under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
         ud fra følgende betragtninger:
         
                     (1)
                  
                  
                     Rådets forordning (EU) 2022/263 (2) giver virkning til en række foranstaltninger, der er fastsat i Rådets afgørelse (FUSP) 2022/266 (3), herunder visse handelsrestriktioner i de ikkeregeringskontrollerede områder i Donetsk og Luhansk i Ukraine.
                  
               
                     (2)
                  
                  
                     I lyset af den humanitære krise som følge af Den Russiske Føderations væbnede styrkers uprovokerede invasion af Ukraine vedtog Rådet den 13. april 2022 afgørelse (FUSP) 2022/628 om ændring af afgørelse (FUSP) 2022/266 for at medtage undtagelser, der gør det muligt for klart definerede kategorier af organer, personer, enheder, organisationer og agenturer at levere varer og teknologi til brug i visse sektorer samt visse begrænsede tjenesteydelser og bistand i forbindelse med sådanne varer og teknologi, til personer, enheder og organer i de ikkeregeringskontrollerede områder i Donetsk oblast og Luhansk oblast i Ukraine eller til anvendelse i disse områder, når det er nødvendigt til humanitære formål. På samme måde giver undtagelserne mulighed for at levere specifikke begrænsede tjenesteydelser og bistand, der er direkte knyttet til visse infrastrukturer i de ikkeregeringskontrollerede områder i Donetsk og Luhansk i Ukraine, når det er nødvendigt til humanitære formål.
                  
               
                     (3)
                  
                  
                     Rådets forordning (EU) 2022/263 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            I forordning (EU) 2022/263 indsættes følgende artikler:
            
               
                  »Artikel 4a
                  
                     1.   Forbuddet i artikel 4 gælder ikke for:
                     
                                 a)
                              
                              
                                 salg, levering, overførsel eller eksport af varer eller teknologi, der er opført på listen i bilag II
                              
                           
                                 b)
                              
                              
                                 direkte eller indirekte levering af teknisk bistand eller mæglervirksomhed i forbindelse med varer og teknologi, der er opført på listen i bilag II, eller i tilknytning til levering, fremstilling, vedligeholdelse og anvendelse af sådanne produkter, eller
                              
                           
                                 c)
                              
                              
                                 direkte eller indirekte levering af finansieringsmidler eller finansiel bistand i tilknytning til varer og teknologi, der er opført på listen i bilag II, til fysiske eller juridiske personer, enheder eller organer i de angivne områder eller til anvendelse i de angivne områder af:
                                 
                                             —
                                          
                                          
                                             offentlige organer eller juridiske personer, enheder eller organer, der modtager offentlig støtte fra Unionen eller medlemsstaterne, forudsat at sådanne varer, sådan teknologi, sådanne tjenesteydelser og sådan bistand er nødvendige udelukkende til humanitære formål i de angivne områder
                                          
                                       
                                             —
                                          
                                          
                                             organisationer og agenturer, som er søjlevurderede af Unionen, og med hvilke Unionen har undertegnet en finansiel partnerskabsrammeaftale, på grundlag af hvilken organisationerne og agenturerne fungerer som Unionens humanitære partnere, forudsat at sådanne varer, sådan teknologi, sådanne tjenesteydelser og sådan bistand er nødvendige udelukkende til humanitære formål i de angivne områder
                                          
                                       
                                             —
                                          
                                          
                                             organisationer og agenturer, som Unionen har udstedt certifikatet for det humanitære partnerskab til, eller som er certificeret eller anerkendt af en medlemsstat i overensstemmelse med nationale procedurer, forudsat at sådanne varer, sådan teknologi, sådanne tjenesteydelser og sådan bistand er nødvendige udelukkende til humanitære formål i de angivne områder, eller
                                          
                                       
                                             —
                                          
                                          
                                             medlemsstaters særorganisationer, forudsat at sådanne varer, sådan teknologi, sådanne tjenesteydelser og sådan bistand er nødvendige udelukkende til humanitære formål i de angivne områder.
                                          
                                       
                           
                  
                     2.   Uanset artikel 4 kan de kompetente myndigheder i tilfælde, der ikke er omfattet af nærværende artikels stk. 1, i henhold til generelle og specifikke betingelser, som de skønner hensigtsmæssige, meddele specifikke eller generelle tilladelser til:
                     
                                 a)
                              
                              
                                 salg, levering, overførsel eller eksport af varer eller teknologi, der er opført på listen i bilag II
                              
                           
                                 b)
                              
                              
                                 direkte eller indirekte levering af teknisk bistand eller mæglervirksomhed i forbindelse med varer og teknologi, der er opført på listen i bilag II, eller i tilknytning til levering, fremstilling, vedligeholdelse og anvendelse af sådanne produkter, eller
                              
                           
                                 c)
                              
                              
                                 direkte eller indirekte levering af finansieringsmidler eller finansiel bistand i tilknytning til varer og teknologi, der er opført på listen i bilag II,
                              
                           til fysiske eller juridiske personer, enheder eller organer i de angivne områder eller til anvendelse i de angivne områder, forudsat at sådanne varer, sådan teknologi, sådanne tjenesteydelser og sådan bistand er nødvendige udelukkende til humanitære formål i de angivne områder.
                  
                  
                     3.   Den pågældende medlemsstat underretter de øvrige medlemsstater og Kommissionen om alle tilladelser, der meddeles i medfør af stk. 2, senest to uger efter meddelelsen af tilladelsen.
                  
                  
                     4.   Intet i denne artikel berører overholdelsen af Rådets forordning (EU) nr. 269/2014 (*1).
                  
               
               
                  Artikel 5a
                  
                     1.   Forbuddene i artikel 5, stk. 1, finder ikke anvendelse på levering af teknisk bistand eller mæglervirksomhed, bygge- og anlægsarbejder eller ingeniørvirksomhed i direkte tilknytning til infrastruktur i de angivne områder i de sektorer, der er omhandlet i artikel 4, stk. 1, som defineret på grundlag af bilag II, uanset varernes og teknologiens oprindelse, af:
                     
                                 a)
                              
                              
                                 offentlige organer eller juridiske personer, enheder eller organer, der modtager offentlig støtte fra Unionen eller medlemsstaterne, forudsat at sådan bistand og sådanne tjenesteydelser er nødvendige udelukkende til humanitære formål i de angivne områder
                              
                           
                                 b)
                              
                              
                                 organisationer og agenturer, som er søjlevurderede af Unionen, og med hvilke Unionen har undertegnet en finansiel partnerskabsrammeaftale, på grundlag af hvilken organisationerne og agenturerne fungerer som Unionens humanitære partnere, forudsat at sådan bistand og sådanne tjenesteydelser er nødvendige udelukkende til humanitære formål i de angivne områder
                              
                           
                                 c)
                              
                              
                                 organisationer og agenturer, som Unionen har udstedt certifikatet for det humanitære partnerskab til, eller som er certificeret eller anerkendt af en medlemsstat i overensstemmelse med nationale procedurer, forudsat at sådan bistand og sådanne tjenesteydelser er nødvendige udelukkende til humanitære formål i de angivne områder, eller
                              
                           
                                 d)
                              
                              
                                 medlemsstaters særorganisationer, forudsat at sådan bistand og sådanne tjenesteydelser er nødvendige udelukkende til humanitære formål i de angivne områder.
                              
                           
                  
                     2.   Uanset artikel 5, stk. 1, kan de kompetente myndigheder i tilfælde, der ikke er omfattet af nærværende artikels stk. 1, på generelle og specifikke betingelser, som de skønner hensigtsmæssige, meddele specifikke eller generelle tilladelser til levering af teknisk bistand eller mæglervirksomhed, bygge- og anlægsarbejder eller ingeniørvirksomhed i direkte tilknytning til infrastruktur i de angivne områder i de sektorer, der er omhandlet i artikel 4, stk. 1, som defineret på grundlag af bilag II, uanset varernes og teknologiens oprindelse, forudsat at sådan bistand og sådanne tjenesteydelser er nødvendige udelukkende til humanitære formål i de angivne områder.
                  
                  
                     3.   Den pågældende medlemsstat underretter de øvrige medlemsstater og Kommissionen om alle tilladelser, der meddeles i medfør af stk. 2, senest to uger efter meddelelsen af tilladelsen.
                  
                  
                     4.   Intet i denne artikel berører overholdelsen af forordning (EU) nr. 269/2014.
                  
               
            
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. april 2022.
            
               
                  På Rådets vegne
               
               J.-Y. LE DRIAN
               
                  Formand
               
            
         
         
            (1)  EUT L 116 af 13.4.2022.
         
            (2)  Rådets forordning (EU) 2022/263 af 23. februar 2022 om restriktive foranstaltninger som reaktion på anerkendelsen af de ikkeregeringskontrollerede områder i Donetsk og Luhansk i Ukraine og ordren til at sende russiske væbnede styrker ind i disse områder (EUT L 42 I af 23.2.2022, s. 77).
         
            (3)  Rådets afgørelse (FUSP) 2022/266 af 23. februar 2022 om restriktive foranstaltninger som reaktion på anerkendelsen af de ikkeregeringskontrollerede områder i Donetsk oblast og Luhansk oblast i Ukraine og ordren til at sende russiske væbnede styrker ind i disse områder (EUT L 42 I af 23.2.2022, s. 109).